section_heading: Hrvatska
paragraph_text: Nacionalizaciju su komunisti započeli još tijekom II. svjetskog rata, time što su na područjima koje su kontrolirali plijenili imovinu “narodnih neprijatelja” (onih koje su prepoznali kao "ustaše", "špijune", "izdajnike" itd.). U vrijeme kada su komunisti stavljali pod kontrolu sve veći dio teritorija, Zemaljska komisija ZAVNOH-a za utvrđivanje zločina okupatora i njihovih pomagača dana 22. veljače 1945. god. donijela je posebna uputstva. Prema tim uputstvima, kada je pokrenut proces "protiv ratnog zločinca ili pomagača" odmah pod upravu Državne uprave narodnih dobara stavlja se sva njegova imovina. Dana 6. veljače 1945. godine donijeta je Odluka o prijelazu u državnu svojinu neprijateljske imovine.<ref>"Normativni okvir podržavljenja imovine u Hrvatskoj/Jugoslaviji 1944.-1946", Tomislav Anić, Časopis za suvremenu povijest, Vol. 39 No. 1, 2007.